Sarajevo, 15. 5. 2025. godine

MEDIJIMA

**NAJAVA ZA MEDIJE**

**Info sesija povodom objave 2. poziva za dostavljanje prijedloga projekata u okviru Interreg IPA ADRION programa**

Direkcija za europske integracije, u svojstvu državnog nadležnog tijela, i Zajedničko tajništvo IPA ADRION programa povodom objave 2. poziva za dostavljanje prijedloga projekata organiziraju 16. svibnja 2025. godine u Sarajevu (hotel Hills, početak u 11 sati) informativnu sesiju za potencijalne aplikante o pozivu i propozicijama za prijavu.

Poziv je otvoren do 30. lipnja 2025. godine i njegov ukupni proračun iznosi 21,87 milijuna eura. Projekti trebaju biti vezani za prioritete i specifične ciljeve poziva, a to su: jačanje inovacijskih kapaciteta u jadransko-jonskoj regiji; povećanje otpornosti na klimatske promjene, prirodne katastrofe i katastrofe prouzročene ljudskim djelovanjem u jadransko-jonskoj regiji; potpora očuvanju i zaštiti okoliša u jadransko-jonskoj regiji te jačanje ugljično neutralne pametne mobilnosti u jadransko-jonskoj regiji.

Interreg IPA ADRION program jedan je od tri transnacionalna programa koji su Bosni i Hercegovini otvoreni za korištenje u programskom razdoblju 2021. - 2027. godina i uključuje deset država korisnica, s proračunom od 160,8 milijuna eura.

Rezultat prvog poziva Interreg IPA ADRION programa u programskom razdoblju 2021. - 2027. je 50 projekata koji uključuju 59 partnera iz BiH, ukupne vrijednost za bh. korisnike nešto više od osam milijuna eura.

U prošlom programskom ciklusu 2014. - 2020. u BiH je kroz ADRION financirano i implementirano 36 projekata u vrijednosti od četiri milijuna eura.

**Izjave za medije planirane su od 10:30 sati, a medijima će se obratiti:**

 - Elvira Habota, direktorica Direkcije za europske integracije

 - Jelena Kolić, predstavnica Zajedničkog tajništva IPA ADRION programa

 - Muamer Omahić, Razvojna agencija Tešanj, projekat [LAMO](https://tra.ba/2025/01/27/lamo/) iz prvog poziva Interreg Adrion 2021. - 2027.

Direkcija za europske integracije